Jenis-jenis Tanaman Yang Tidak Sesuai Ditanam Secara Bercampur Yang Wajib Anda Tahu

Tak semua tanaman sesuai di tanam bersama atau berdekatan. Namun, sebahagian besar tanaman yang ditanam secara berhampiran mempunyai banyak faedah. Kebiasaanya konsep tanaman bercampur ini banyak di gunakan oleh pekebun-pekebun besar untuk emamstikan keseimbangan kitaran tanaman. Konsep tanaman ini dipangil companion plant atau tanaman peneman.

Untuk pastikan tanaman companion sahabat laman menjadi, pastikan setiap suai padan jenis tanaman yang di pilih mengikut jadula yang telah disediakan di bawah.

sumber: https://www.windowbox.com/

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.

Bukanlah mudah untuk Nuraishah membuat keputusan meninggalkan kariernya sebagai Pereka Grafik dan pulang ke kampung halaman bagi memulakan kehidupan baru sebagai petani. Nekad dan yakin dengan rezeki yang telah ditetapkan, kini sudah tujuh bulan beliau menjalani rutin harian yang serba ringkas berbanding dengan kehidupan ditengah hiruk piruk kawasan bandar.

Pada usia 27 tahun, Nuraishah telah menjadi inspirasi buat ramai orang diluar sana supaya tidak takut untuk mengejar cita-cita yang membuatkan kita lebih gembira dalam jangka masa yang lebih panjang.

Nuraishah yang tinggal bersama ibu dan seekor kucing kesayangannya kini menjalani rutin harian dengan pergi ke kebun setiap pagi dan menjual hasil tanaman organik sebagai sumber pendapatan.

” Terdapat lebih kurang 20 jenis sayur yang saya sentiasa tukar setiap kali menuai. Antaranya bayam, tomato, terung, bendi,sawi,, salad dan juga daun sup”, ujarnya.

Menurutnya lagi, bukanlah mudah untuk memulakan dan menguruskan kebun tersebut, memandangkan 95% kerja dikebun diuruskan oleh Nuraishah sendiri. Tetapi beliau tetap positif dan optimis dalam meneruskan transformasi hala tuju kehidupannya.

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).


Ini Jenis Dan Cara Baja Yang Betul Kalau Nak Cepat Tuai Hasil Tanaman

Untuk dapatkan hasil tanaman yang optimum dan cepat, pembajaan bukan sahaja perlu dilakukan apabila pokok mencecah usia matang. Malah dari peringkat semaian segala nutrisi perlu dibekalkan secukupnya.

Melihat perkongsian di Facebook Liyana Mohd Poad, memang semua tertanya-tanya apa rahsia semaiannya mempunyai saiz lebih besar berbanding usia sebenar dan pokok bendi pun suadh mengeluarkan hasil sebelum usia 1 bulan.

Minggu 1-tinja ayam proses setgh sudu kecil.
Minggu 2-tinja ayam proses stgh sudu kecil.
Minggu 3-tinja kambing proses stgh sudu kecil.
Minggu 4-Baja kopi.
Minggu 5-Baja kopi.
Minggu 6-Baja Ikan.
Minggu 7-Baja Ikan.
Minggu 8- sampai last-baja ikan.

Sebelum tanam anak pokok, gaulkn tanah dgn tinja ayam dulu. Biarkn selama dua hari atau 4/5 hari dahulu spy tanah sebati dgn baja kemudian baru tanam.Tapi yg guna tanah ready made 6+,8+,10+ ,tanah sawit, x perlu tunggu bbrp hari, blh tanam terus, baja letak kemudian.Sebaiknya tanam baja di dlm tanah utk proses penyerapan yg cepat dan tidak diganggu semut atau lalat.

Elak Aroma Memasak Terpengap, Letak Secawan Cuka Sebelah Tempat Memasak. Memasak, kalau bau tak semerbak memang tak sah. Kalau aromanya tak terperap, terpengap dalam rumah, tak ape lah. Tapi kebiasaanya makan masa yang lama untuk hilang seperti bau ikan masin. Walupun pengudaraan baik, hood pun telah di pasang, belum tentu ia dapat menyelesaikan masalah yang anda hadapi.

Sebaiknya letak secawan atau semangkuk cuka bersebelahan dengan tempat memasak. Sebagai bonus, biarkan terus cuka di dalam cawan tadi semalaman untuk terus berfungsi sebagai penghapus aroma di dapur anda. Apa logiknya cuka dalam membantu untuk hilangkan aroma atau wap masakkan?

Asid asetik dalam cuka meneutralkan bau alkali. Ini bermaksud ia boleh membantu menghilangkan bau masakan dengan murah dan mudah tanpa perlu anda bekerja keras

Selain itu juga, ada sesetengah orang suka semburkan larutan cuka di sekeliling dapur sebelum dan selepas memasak. Cara untuk hasilkan laruta semburan ini adalah dengan campurkan 1 bahagian air dan satu bahagian cuka. Kemudian masukkan ke dalam botol semburan. Bila perlu, boleh lah anda gunakan dengan mudah

Dapur merupakan tempat untuk menyediakan serta menyimpan berbagai bahan makanan. Oleh itu, akan terdapat berbagai aroma di dapur, bermula dari aroma sedap hasil masakan atau bau yang kurang menyenangkan dari beberapa bahan atau sisa masakan. Antara bahan makanan yang sering menimbulkan bau adalah ikan, bawang, tapai, durian dan masih banyak lagi.

Memakai pewangi ruang jenis semburan boleh menimbulkan rasa takut kerana bahan kimia yang terkandung di dalam pewangi boleh mencemari bahan makanan yang banyak terdapat di dapur. Jika pewangi jenis gel pula tidak tahan lama. Oleh itu, IMPIANA ingin berikan anda tips menghilangkan bau kurang menyenangkan di dapur menggunakan bahan alami sekaligus menjimatkan duit poket anda.

KOPI HILANGKAN BAU AMIS

Bagi anda yang gemar membancuh kopi di rumah pasti ruang dapur anda tidak ada masalah dengan bau. Kajian telah dibuat oleh para saintis, aroma yang dikeluarkan dari kopi mampu meneutralkan bau sekelilingnya. Jadi apa yang harus anda lakukan adalah, bancuh kopi di saat bau yang kurang menyenangkan hadir di dapur anda.

BAKING SODA HILANGKAN BAU SINKI

Sinki seringkali mengeluarkan bau yang tak sedap. Ada cara mudah untuk menghilangkan bau itu. Bersihkan sinki anda dengan sabun pencuci pinggan, kemudian bilas. Tuang setengah sudu baking soda ke dalam sinki dan lubang sinki, biarkan selama satu jam. Setelah itu, bilas sinki anda dengan air panas.

ARANG HILANGKAN BAU TEMPAT SAMPAH

Jika anda meletakkan tempat sampah di dapur, pasti akan ada bau yang kurang sedap akan muncul. Untuk mengatasinya, letakkan beberapa potong arang pada tempat sampah tersebut. Tapi anda haurs diingatkan, jangan lupa untuk membuang sampah secara teratur. Lakukan pada malam hari setelah aktiviti dapur selesai.

KULIT LIMAU & LEMON BUAT DAPUR WANGI

Ingin dapur beraroma wangi dengan bahan alami? Mudah saja, rebus kulit limau atau lemon dengan 1/2 gelas air. Aroma segar alami yang dikeluarkan jeruk dan lemon tersebut akan membuat dapur anda menjadi segar. Atau, anda juga boleh meletakkan kulit limau atau lemon di dalam microwave selama kurang lebih lima minit.

Bak kata pepatah “yang lama dikelek, yang baharu di dukung,” tanpa ada yang lama masakan ada yang baru. Pembaharuan gaya dan cita rasa manusia bergerak seiring dengan perubahan zaman. Justeru banyak elemen atau pun gaya hidup masyarakat zaman dahulu sedikit sebanyak semakin terus dilupakan dan ditinggalkan. Sungguhpun begitu tidak salah andai ingin menyuburkan kembali nostalgia zaman kanak-kanak dengan menjadikan ia sebagai salah satu hiasan di laman-laman kediaman.

Malah tanpa anda sedari ia mungkin tampil lebih signifikan berbanding dekorasi taman yang lain kerana tampil unik dan tersendiri. Secara tidak langsung, sebagai pemilik taman kita berjaya menghalangnya daripada terus pupus dan hilang ditelan waktu. Barang lama ini juga adalah memori yang akan sentiasa terpahat di minda malah mengingatkan kita akan asal usul budaya masyarakat sejak dulu hingga kini.

Risau tikar getah asyik menggelembung dan koyak. Apa kata kita tukar guna cat epoxy. Ramai kata, cat epoxy ni perlu upah kontraktor untuk dapatkan hasil yang kemas. Sebab jenis cat ni bukan boleh pakai sapu je. Perlu tertib dan tak boleh salah langkah.


DIY Pagar Daripada Cement Board, Jimat Banyak Banding Upah Tukang

DIY pagar daripada cement board, jimat banyak banding upah tukang. Tidak dapat dinafikan, pagar menjadi elemen utama sebagai menjaga privasi pemilik sesebuah kediaman.

Seperti yang kita sedia maklum, pagar dijadikan sebagai halangan bagi mengelakkan pandangan orang luar. Secara tidak langsung, apabila pagar yang dibina untuk lebih privasi maka pemilik kediaman terutamanya wanita bebas melakukan aktiviti luar tanpa rasa diperhatikan.

CARA UNTUK DIY PROJEK PEMASANGAN PAGAR PRIVASI DARIPADA CEMENT BOARD:

Bagi yang hendak buat projek diy macam ini, kosnya mengikut keluasan rumah. Kos untuk rumah saya adalah seperti berikut:

Cement board: RM300 (5 keping besar)

Skru (stain steel) – RM170 (kalau low budget guna skru biasa pun boleh cuma lama-lama akan ada kesan karat

Cat Jotun (wheater shield) 2 tong(5 liter) – RM440 (nak guna cat biasa nanti cepat berlumut)

Saiz cement board: 4 ft x 8 ft

Saiz potongan cement board: 30inch x 6inch

Saiz skru (self drill): 1 inch

Tools yang digunakan:
Grinder (mata potong tile),cordless drill, tape, pensil, penimbang air/pembaris

Pastikan alatan semua lengkap barulah mudah buat kerja diy anda.

CARA UNTUK MELAKUKAN PEMASANGAN PAGAR PRIVASI:

2. Ini adalah cement board yang telah pun dipotong mengikut saiz yang sesuai.

3. Proses ini dimulakan dengan menganggarkan terlebih dahulu jarak dan bilangan cement board yang hendak diletakkan pada pagar tersebut.

4. Hasil pemasangan pagar privasi ini.

Mulai kecoh dan tular di laman media sosial sekali lagi selepas puncak menara tertinggi di Malaysia yang masih dalam pembinaan, Merdeka 118 dilaporkan telah diceroboh oleh sekumpulan warga asing demi untuk mencipta kandungan di laman maya.

Memetik sumber Buletin TV3, sekumpulan warga asing terbabit yang dikenali sebagai Driftershoots itu dipercayai telah menceroboh puncak menara tersebut pada 30 Disember lalu.

Menerusi perkongsian di laman media sosial YouTube, video berdurasi selama 7 minit 18 saat itu memaparkan kumpulan terbabit, terdiri daripada sekurang-kurangnya empat individu, termasuk dua daripada mereka dikaburkan muka, menyelinap ke tapak bangunan itu dengan memakai jaket seperti pekerja binaan.

Rentetan itu, mereka kemudian memotong jaring keselamatan yang digunakan untuk menutup laluan masuk ke puncak menara, sebelum memanjat bangunan itu menuju ke puncak.

Sebelum ini, ada pasangan daripada negara Rusia yang dikenali sebagai Angela Nikolau dan Ivan Beerkus, telah menceroboh dan menawan puncak menara kedua tertinggi di dunia itu sekitar bulan Disember tahun lalu.

Sumber: Buletin TV3

Tak kira anda pecinta kucing mahupun tidak. Sekiranya kehadiran kucing ini hanya sekadar melepak, tak apa lagi Yang paling menyirap adalah kediaman kita menjadi tandas si bulu ni pula. Nak di marah, tak ada gunanya. Mereka haiwan yang tidak mempunyai akal. Dah macam-macam cara dilakukan. Sapu minyak tanah, sembur air kari dan sebagainya.

Sebenarnya, ada cara nak halau dan cegah kucing jadikan kediaman kita sebagai tandas. Berikut, antara petua orang dulu-dulu:

SERBUK LADA HITAM
Taburkan serbuk lada hitam di sekeliling kawasan yang menjadi laluan si kucing. Aroma tengik dan kepedasan serbuk lada hitam tidak digemari oleh kucing. Taburkan lebih di kawasan yang menjadi tempat melepak dan tandas kucing. Namun, kaedah ini kurang berkesan kerana serbuk lada hitam antara bahan mudah larut dan mempunyai aroma yang tidak lama. Jadi perlu kerap tabur serbuk lada hitam tersebut sekurang-kurangnya seminggu sekali

SEMBURAN AIR
Air adalah medium paling berkesan mengusir kucing. Kucing akan rasa tertekan apabila tubuhnya terkena air terutamanya pada kepala. Tapi sayangnya, kebanyakkan org mengusir kucing dengan menggunakan air dengan cara yang kasar dan terlalu banyak. Tak perlu sebenarnya, cukup sekadar semburkan air pada bahagian kepalanya sedikit.

AIR DALAM BOTOL
Kelihatan, ramai yang menggunakan petua ini. Air dalam botol diletakkan pewarna merah. Seperti tip di atas, air antara musuh kucing. Oleh itu, susun seberapa banyak air dalam botol di laluan kucing. Tinggalkan 1/4 ruang botol tidak berisi dan tidak perlu tambah pewarna merah. Melihat susunan air dalam botol tadi membuat kucing takut jika terkena air

PENYAPU LIDI
Ini petua yang banyak digunakan oleh nenek moyang kita dahulu. Jika ternampak kehadiran kucing disekitar rumah, tepuk atau pukul penyapu lidi tersebut pada lantai atau dinding. Tak perlu pukul kucing.

Masalah habuk ni memang musuh paling utama kakak-kakak dan mak-mak. Baru saja mop dan sapu dah ada balik habuk. Kadang-kadang sampai bergaduh siapa nak kemas rumah. Tapi nak rumah cantik kemas sentiasa. Tapi malas, macam mana ni! Jangan risau IMPIANA bantu anda. Kali ini IMPIANA nak kongsikan kelebihan penyedut hampagas atau vakum tangan yang boleh mengantikan batang penyapu anda yang berkuasa tinggi.

Ya, IMPIANA tahu banyak jenama lain diluar sana tapi IMPIANA memilih jenama Samsung untuk kali ini. Samsung banyak mengeluarkan perkakas elektrik yang bermutu tinggi. Kali ini vakum tangan Samsung Jet 60 Pet yang mempunyai kuasa tinggi serta ringan untuk dikendalikan jadi pilihan.

Kuasa Sedutan, Pembersihan Yang Kuat

Dilengkapi dengan teknologi Jet Cyclone, vacuum stick tanpa wayar ini mampu menghasilkan daya sedutan sehingga 150W. Ia dapat membersihkan permaidani dan lantai mozek dengan lebih berkesan.

Saiz yang Ringan
Dengan berat 1.45kg*, Jet 60 merupakan vacuum stick paling ringan yang dikeluarkan oleh Samsung. Anda boleh membersihkan rumah anda dengan mudah tanpa meletihkan tangan dan bahu anda! Size kecil dan ringan tetapi hebat! Membersih Lebih Mudah.

Pembersihan yang Menakjubkan Dengan Berus Jet Fit

Malah zarah debu halus dapat di sedut dengan mudah bila menggunakan berus Jet Fit. Putaran 180 darjah memudahkan kerja pembersihan setiap sudut rumah. Yang terbaik, hanya memerlukan satu klik untuk membersihkan berus ini!

IMPIANA berpeluang mencuba sendiri vakum Samsung Jet 60 Pet ini memang tidak menyangkal sekecil-kecil habuk mampu disedut dengan sudutan yang berkuasa tinggi. Kerja harian juga lebih mudah, celah sofa semua dapat dibersihkan dengan sempurna.

Bila anda memiliki vakum Samsung Jet 60 Pet ini pasti anda akan rasa kenikmatan dalam mengemas rumah. Tak susah lagi nak sedut habuk yang melekat sana sini. Paling best, tidak akan memakan ruang penyimpanan anda. Saiz kompak dan mudah untuk simpan membuatkan ia lebih kemas dan teratur.

Promo code: JET60SBD

Promo code: SS50PR

Kempen ini hanya berlangsung selama satu hari sahaja iaitu pada 21 Julai 2022. JANGAN LUPA TARIKH INI.

TUNGGU APA LAGI… CEPAT DAPAT VAKUM INI.


Guna Beras, Kacang Hijau dan Kulit Telur Untuk Hasilkan Baja Orkid Yang Malas Berbunga

Orkid anda kedekut utuk kelnuarkan bunga? boleh cuba baja ‘2 in 1″  yang dicadangkan oleh Nurul Maranee di dalam group Orkid-penanaman dan penjagaan.

Bahan-bahan:

Kulit telur Secukupnya
1 Cawan Kacang hijau
1 Cawan beras
4 Cawan Air tanpa klorin

Cara-cara:

1. Kulit telur dikeringkan sepenuhnya sama ada dengan cara menjemur atau sangai atas api perlahan

2. Rendam 1 cawan kacang hijau bersama 2 cawan air semalaman

3. Rendam beras bersama 2 cawan air semalaman

4, Selepas rendam kacang hijau dan beras semalaman, satukan kesemua bahan ke dalam pengisar dan kisar lumat

5. Selesai dikisar halus, masukkan bahan ke dalam bekas kedap udara. Peram 3-4 hari kemudian diTapis. Hampas kisar boleh dijadikan baja pokok buah

6. Untuk kegunaan, Campurkan 5ml baja “2in1” bersama 1lt air. Sesuai dijadikan sebagai siraman atau sembur pada pokok.

Ini hasilnya, pokok yang kedekut sangat nak berbunga selepas diberi baja ‘2in1″

Sebelum ini IMPIANA ada berkongsi cara penanaman pohon anggur di dalam iklim Malaysia. Ada yang kata, pembiakkan dari biji benih lebih mudah. Sebenarnya, untuk dapatkan baka yang baik dan hasil cepat, kaedah pembiakkan dari keratan batang paling disarankan

Nak tahu cara pembiakkan anggur melalui keratan batang, boleh tonton video yang disediakan

How To Grow Grape Vine From Cuttings???CRE: Korean Gardener 초록식물TVLink full: https://www.youtube.com/watch?v=MnyqfdNg1Kk

Bagi anda yang mempunyai laman, pasti antara ancaman utama adalah lalang atau rumput. Lalang ni bila masa atau musim hujan lah lagi cepat panjang. Bagi yang ada masa, tugas-tugas memotong lalang dan rumput boleh dilunaskan sendiri. Namun, bagi yang bekerja dan mempunyai waktu libur yang singkat, sudah pasti perkhidmatan memotong rumput menjadi pilihan.

Berapa kos untuk mengupah orang potong rumput yang perlu anda sediakan? Kawasan sekangkang kera pun bayarannya hampir RM 30, ini kan pula untuk satu laman yang luas terutamanya bagi anda yang mempunyai unit kediaman corner lot. Oleh sebab itu, ramai antara pemilik mengambil keputusan untuk simen kan ruang tersebut untuk mengurangkan kos penyelengaraan.

Sebenarnya, tak perlu susah-suah upah tukang potong rumput. Anda boleh cuba cara pekebun Thailand memusnahkan rumput dan lalang secara organik. Berikut bahan-bahan yang diperlukan:

Bahan-bahan:
0.25 liter cuka
1/2 sudu makan sabun basuh pinggan
1 sudu makan garam

Cara-cara:
Campurkan semua bahan dan semburkan pada rumput atau lalang. Untuk lalalang, semburan perlu dilakukan pada bahagian pangkal. Lagi banya, lebih cepat lalang mati

Kredit: Sara Saad

Sayur Ceylon Spinach Yang Ramai Tak Tahu Khasiatnya. Remayong atau ceylon spinach merupakan tumbuhan tropika yang tumbuh menjalar di kawasan bertanah lembap. Lebih dikenali dengan nama botaninya Basella spp. dipercayai berasal dari India Selatan.

Di Asia, remayong dikenali dengan berlainan nama seperti bayam Ceylon, bayam Malabar, mana choy (Cina), mong toi, mung towi (Vietnam), alugbati (Filipina), pui saag (Bengali), genjerot, gondola (Indonesia), Phakpang, phakplang, plakplang yai (Thailand) dan baselle atau brede (Peranchis).

Walaupun tumbuhan remayong biasanya sangat gemar ditanam di kalangan keluarga Asia Selatan, kini ianya mula popular dikalangan penduduk negara beriklim tropika dan sederhana di Amerika, Australia, dan Eropah kerana ianya digemari kerana berkhasiat dan lembut.

Pokok remayong adalah tumbuhan saka dan tumbuh sebagai tanaman herba yang sesuai ditanam di tanah yang subur dengan iklim panas dan lembab. Mudah dibiakkan dengan menggunakan biji benih atau keratan batang. Ia mudah dibiakkan namun mempunyai jangka hayat yang pendek.

Pokok remayong mengeluarkan bunga berwarna putih atau putih-merah muda bergantung kepada spesies dan ungu dari tangkai yang mempunyai buah beri hitam. Remayong boleh dituai selepas 35 – 45 hari ditanam dengan memotong bahagian pucuk. Pucuk remayong enak jika digoreng bersama perencah udang atau bilis seperti memasak kangkong atau bayam.

Remayong adalah sayur-sayuran berdaun hijau yang digemari dalam masyarakat Asia Timur kerana profil fitonutriennya yang sihat. Remayong didapati sangat rendah kalori dan lemak (100 gram daun mentah menyediakan hanya 19 kalori). Walau bagaimanapun, ia memegang sejumlah besar vitamin, mineral dan antioksidan.

100gm Remayung = 8000 IU Vitamin A atau 267% daripada keperluan harian yang disyorkan

Daun segar remayong hijau adalah sumber yang kaya dengan beberapa antioksidan pigmen karotenoid, penuh dengan kadungan penting seperti ß-karoten, lutein, zeaxanthin. Sebatian ini mampu bertindak sebagai pelindung terhadap radikal bebas dalam oksigen dan spesies oksigen reaktif (ROS) yang memainkan peranan penyembuhan dalam penuaan dan pelbagai proses penyakit.

Dalam 100 gm daun segar dapat menyediakan 8000 IU atau 267% daripada keperluan  harian yang disyorkan oleh RDA. Selain dari itu remayong mempunyai lebih banyak kandungan vitamin C, vitamin B kompleks seperti folat, vitamin-B6 (pyridoxine), riboflavin dan zat besi yang mampu membantu tubuh manusia mengembangkan daya tahan terhadap agen-agen berjangkit dan membuang radikal bebas oksigen berbahaya.


(VIDEO) Cara Jahit Sendiri Langsir Jenis “Back Tab”, Lebih Kemas Dan Cantik!

Langsir merupakan aksesori pelengkap buat kediaman.Tanpa langsir, ruang akan tampak tidak sempurna dan mungkin seperti belum siap didekor.

Terdapat pelbagai jenis langsir yang ada dipasaran dengan variasi harga yang bergantung pada jenis fabrik dan saiz langsir. Salah satunya termasuklah langsir jenis “back tab”.

Tanpa berbelanja lebih, anda boleh cuba buat sendiri sahaja langsir ini untuk kediaman. Ianya amat ringkas dan mudah.

BAHAN-BAHAN YANG DIPERLUKAN

LANGKAH-LANGKAHNYA :

SUMBER : onlinefabricstore.com

Rumah kampung jenis kayu tak sesuia konsep moden? tak kena dengan dekorasi scandinavian? Siapa cakap. Kalau pandai suai padan, apa pun konsep dekorasi yang dipilih untuk kediaman jampung jenis kayu ni boleh kelihatan cantik Tak semestinya sesuai konsep tradisional sahaja.

Kahirul Azhar dan pasangggannya Cik Puan Norain buktikan bilik sempit rumah kampungnya nampak lebih cantik dan luas dengan pemilihan konsep boho. Yang paling best, kebanyakkan barang yang digunakan adalah dari kedai RM 2.10 dan shopee

Alhamdulillah siap juga bilik tido Anak, rumah kampung semua kayu. boleh laaa untuk ceria kan bilik. dari kosong jaaa baik Ubah jadikan tempat Anak main.

Tip pilih sofa kulit untuk kediaman dengan tema dekorasi klasik. Sofa kulit asli merupakan salah satu perabot yang menjadi kegemaran ramai kerana ia nampak elegan dan tahan lasak. Kehadiran sofa kulit mampu memberikan kesan mewah dan klasik pada masa yang sama kepada bilik di rumah.

Berikut dikongsikan tip bagi membantu anda memilih sofa kulit tulen yang betul untuk kediaman dengan tema dekorasi klasik.

PILIH WARNA YANG PADAN DENGAN INTERIOR RUMAH KLASIK

Warna sofa kulit tulen yang anda pilih mestilah sepadan dengan warna dalaman rumah klasik anda. Untuk dalaman rumah klasik, warna seperti coklat gelap, hitam, merah tua dan hijau tua akan kelihatan sangat sesuai. Warna-warna ini akan memberikan bilik anda rasa klasik, hangat dan elegan.

PERTIMBANGKAN SAIZ SOFA

Saiz sofa juga perlu dipertimbangkan apabila memilih sofa kulit tulen untuk dalaman rumah klasik. Pastikan sofa yang anda pilih adalah saiz yang sesuai untuk ruang yang ingin diletakkan sofa tersebut. Jangan pilih sofa yang terlalu besar sehingga menyebabkan ruang tersebut kelihatan sempit dan tidak seimbang.

BERI PERHATIAN KEPADA BUTIRAN REKA BENTUK

Reka bentuk sofa kulit tulen yang betul untuk dalaman rumah klasik adalah reka bentuk yang mempunyai perincian yang menarik dan elegan. Pilih sofa dengan bingkai kayu yang cantik dan ukiran halus. Butiran seperti kaki sofa melengkung atau tempat letak tangan berpusing mampu menambah sentuhan klasik pada bahagian dalam rumah anda.

PASTIKAN KUALITI KULIT TULEN YANG DIGUNAKAN

Kualiti kulit tulen adalah faktor penting untuk dipertimbangkan apabila memilih sofa kulit untuk dekorasi rumah klasik. Pastikan kulit yang digunakan adalah kulit asli yang berkualiti tinggi dan tahan lasak. Anda juga boleh menyemak sama ada kulit telah melalui proses penyamakan yang baik supaya ia kekal tahan lama dan tidak mudah rosak. Selain itu, pilih sofa dengan bingkai yang kukuh dan kukuh untuk menjadikannya lebih tahan lama untuk digunakan.

SESUAIKAN DENGAN BAJET ANDA

Akhir sekali, pastikan pilihan sofa kulit tulen yang ingin dibeli mengikut bajet anda. Sofa kulit tulen berkualiti tinggi biasanya mempunyai harga yang mahal. Namun, jangan korbankan kualiti untuk harga yang lebih rendah. Pilih sofa kulit asli yang berkualiti dan sesuai dengan bajet anda.

Kesimpulannya ketika memilih sofa kulit tulen yang betul untuk dekorasi dengan tema klasik, adalah sangat penting untuk mempertimbangkan faktor seperti warna, saiz, reka bentuk, kualiti kulit dan bajet. Dengan memberi perhatian kepada faktor-faktor ini, anda boleh memilih sofa kulit tulen yang betul untuk menjadikan dekorasi kediaman anda yang bertemakan klasik lebih elegan, hangat dan selesa.

Sedar tak sedar, PKP (Perintah Kawalan Pergerakkan) dah masuk hari ke-17 (3/4/20). Dalam tempoh ni, kesian tengok anak-anak terperap dalam rumah. Mak-mak pun mula pening nak cari aktiviti anak-anak.

Mencari permainan menarik yang selamat untuk anak? ini salah satunya. Tak perlu risau pun kalau anak termakan

Bahan-bahan:
1 cawan tepung gandum
1 cawan air
½ cawan garam
1 sudu makan minyak masak
Pewarna makanan pilihan
*1 sudu makan cuka (sebagai pilihan boleh juga guna cream of tar tar. tak nak pakai tak apa sebab cuka dan cream tersebut berfungsi untuk bagi ia tahan lama)

Cara-cara:
1. Campurkan semua bahan dalam periuk. Sebaiknya pakai periuk jenis non-stick 2. Kacau rata dan pastikan tepung tak berketul
3. Buka api dapur paling kecil dan kacau doh sampai kental. Tutup Api dan biarkan sejuk 4. Boleh simpan doh dalam bekas kedap udara atau ziplock bag


(GAMBAR) Gaya Kafe Chill Dan Relax Buat Dapur Ini Nampak Lebih Luas

Mengunjungi kediaman yang terletak di kejiranan Valencia, Sungai Buloh ini mengundang daya tarikan di mata penulis. Susun atur yang kelihatan kemas dan mempunyai identiti tersendiri pastinya membuat sesiapa sahaja berasa selesa menikmati hidangan di sini. Pertemuan penulis dengan pemilik kediaman menarik minat penulis untuk mencungkil konsep yang diketengahkan olehnya.

Saya sukakan konsep kafe sebab nampak relax dan chill, ” akui pemilik. Pendekatan gaya ringkas bukan sahaja membenarkan jelmaan ruang menjadi tampak selesa malah turut memiliki keistimewaannya yang tersendiri. Memulakan bicara, pemilik menceritakan bagaimana minatnya terhadap konsep kafe dan inspirasi dari majalah dekorasi kediaman mencetus impiannya untuk memiliki dapur sebagaimana yang diidamkannya.

ELEMEN SUSUN ATUR
Bagi menyuntik gaya kafe di ruang dapur, pemilik banyak bermain dengan susun atur peralatan dapur agar tampil bergaya dan dalam masa yang sama kelihatan kemas tanpa menyesakkan ruang. Malah dapat dilihat sebahagian dinding dapur juga menerapkan konsep industri dan berlantaikan kayu bagi membentuk karakter yang diingini pada ruang dapur. Pemilik bijak mengkoordinasi peletakan elemen dan menyuai padan seleksi rona agar kelihatan harmoni.

MATERIAL TERPILIH BENTUK GAYA DAPUR
Pemilihan material stainless steel dan kayu untuk kabinet memberi inspirasi gaya ruang dapur tampil rapi dan menarik. Pun begitu, pemilik ingin memberikan sedikit kelainan dengan memadankan material kaca untuk bahagian kabinet tall unit. Penyatuan tiga material ini secara tidak langsung dapat menonjolkan kelainan dan imej moden pada rekaan kabinet. Menyempurnakan wajah rekaan kabinet, penggayaan tanpa handle membentuk imej yang lebih menarik dan kemas rekaannya.

Manakala peletakan sinki granit dengan ciri tahan lasak dibentuk secara binaan dalam untuk memastikan ruang dapur tersebut digunakan dengan selesa dan bebas daripada kebocoran air yang boleh menyebabkan kerosakan di bahagian kabinet. Ruang kaunter pula menjadi medan interaksi sementara untuk menikmati hidangan pagi sebelum keluar ke pejabat.

Bagi pemilik sebuah ruang dapur umpama cerminan personaliti isi rumah sesebuah keluarga. Justeru itu pemilik ingin ia tampil dalam kondisi terbaik kerana ruang dapur merupakan lokasi paling penting pada sesebuah kediaman. Jika ia tampil menarik dan tersusun maka secara tidak langsung menerbitkan perasaan gembira dan ceria ketika menikmati hidangan makanan bersama orang tersayang.

RUANG PENSTORAN SISTEMATIK
Beralih kepada ruang penstoran, dapur disusun secara sistematik agar tampil kemas. Pemilik menerapkan ilham segar dengan mewujudkan rak bergerak untuk memudahkan penstoran yang bijak dan praktikal. Ini kerana ruang penstoran tidak kurang pentingnya dalam membantu memudah cara meletak barang dan juga peralatan dapur. Penstoran yang teratur juga menjadikan dapur tampil lebih bersih dan sempurna. Meneliti binaan dalam kabinet, penggunaan aplikasi sistem yang moden turut digayakan untuk melengkapkan lagi konsep pilihan. Selain itu, tall unit dengan pintu kaca menempatkan buku-buku dan item kegemaran pemilik juga turut disusun dengan kemas.

RUANG MAKAN BERGAYA
Persembahan gaya ruang makan begitu mengasyikkan. Ruang makan formal yang dijelmakan berdekatan dengan ruang dapur. Penggayaan meja makan tampil menyerlah di dalam kelasnya yang tersendiri. Sebuah cermin dengan bingkai dempak turut digayakan pada ruang ini bagi memberi gambaran luar biasa. Menurut pemilik, pada hujung minggu, mereka sekeluarga akan menghabiskan masa minum pagi di gazebo luar rumah sambil menghirup angin pagi. Gazebo yang direka khas dari kayu terbuang nyata menjadi tempat yang menepati gaya. Nyata pemilik seorang yang mementingkan kesempurnaan dan gaya di ruang dapur maka tidak hairan ruang dapur sentiasa tampil hebat.

Kunjungan team Impiana ke kawasan kediaman eksklusif di Cyberjaya ini nyata amat berbaloi apabila kami disajikan dengan dekorasi yang begitu stylish dan elegan. Meneliti cerita pemilik kepada penulis mengenai dekorasi dan konsep yang dipilih, penulis amat mengagumi minat yang ditunjukkan oleh pemilik yang mesra di sapa Brian ini. Lebih menarik setiap susunan item dekorasi serta perabot yang terdapat di dalam kediaman ini tidaklah mahal. Paling penting pemilik bijak menyuai padan dan mencari perabot yang kena dengan konsep pilihannya.

Bak kata pemilik, “Mahu menghias kediaman jangan fikirkan yang mahal-mahal sahaja, barang murah tapi jika bijak menghias boleh membuatkan kediaman nampak menarik. Satu lagi, kita perlu pandai mencampur elemen kerana itu akan membuatkan anda lain dari orang lain,” ujarnya lagi.

Brian yang menetap sendirian ini amat meminati rona merah . Nyata dia bijak menyuai padan aksesori dengan perabot yang ada. Pilihan ini juga bersesuaian dengan rona kelabu,putih, dan hitam yang begitu sinonim dengan rekaan industri. Beberapa ruang dicalit merah bagi menyuntik mood ‘fun’ pada sesebuah ruang.

BIJAK BERMAIN RUANG

Bagi menguatkan susun atur pembahagi ruang makan dan ruang tamu, Brian menambah susunan blok bata konkrit di ruang makan supaya elemen raw dalam konsep industri berjaya di realisasikan. Malah bukaan balkoni yang luas menghadap taman mini turut dijadikan tempat istirahat dan menjadi pilihan tetamu untuk bersembang.

Oleh kerana Brian gemar menjemput dan melayan tetamu ke rumahnya, anak sulung daripada 10 orang adik beradik ini, lebih mementingkan keselesaan kepada tetamu dan ahli keluarganya yang kerap berkunjung ke kediamannya. Ini alasan mengapa dirinya memilih untuk membeli rumah tiga tingkat walaupun hidup bujang.

Memiliki keluasan kira-kira 297.3 meter persegi , kediaman jurutera yang berasal dari Taiping, Perak mempunyai keseluruhan lima bilik tidur dan enam bilik air. Kediaman yang cukup luas serta memerlukan kreativiti pemilik untuk menata keseluruhan ruang kediaman ini. Ternyata hasilnya begitu mengagumkan.

Beralih ke ruang santai di tingkat atas , Brian nyata pandai bermain warna menerusi penataan kerusi berona kuning dan biru firus dengan rekaan kerusi vintaj. Sedikit sebanyak ruang ini mampu membawa kita ke satu suasana kampung.

” Ruang ini adalah ruang kesukaan ibu saya. Apabila bersama saudara yang lain , ruang ini menjadi tempat mereka bercerita.” Ujarnya mesra.

BILIK TIDUR RINGKAS BERGAYA

Bilik tidur tetamu dihias ringkas tanpa peletakan item sarat kerana pemilik mahukan ruang yang kelihatan lapang dan kemas. Apabila di aju tentang konsep bilik ini, dia nyata lebih mementingkan keselesaan buat mereka yang menginap.

” Saya tidak mahu hiasan yang terlalu sarat di ruang ini kerana saya mahukan konsep hotel yang ringkas dan selesa.”

Bagi bilik tidur sendiri, Brian mencipta kelainan dengan menggunakan kertas dinding rumah lama diolah menjadi hiasan pada kepala katil. Semua hasil dekorasi ini dibuat hasil perbincangan pemilik dan V Plus Interior Sdn Bhd yang berjaya merealisasikan impiannya.

Selain bilik tidur, kediaman ini juga terdapat satu bilik yang dijadikan bilik khas ruang solat yang di tata hias tenang tanpa sebarang perabot sarat.

Secara keseluruhannya, kediaman pemilik ini begitu menepati citarasa dirinya yang begitu menggemari konsep industrial dan retro. Persembahan setiap ruang adalah melambangkan karakter dan minat dirinya yang diterjemahkan dalam olahan menarik di kediaman sendiri. Rumah yang cantik bagaikan satu terapi buat dirinya setiap hari.

Pada asalnya dapur ini nampak biasa sahaja, tetapi selepas melalui beberapa fasa renovasi serta dekorasi yang dijalankan secara berperingkat selama dua tahun, wanita ini berjaya menyiapkan dapur idamannya yang bertemakan monokrom dengan hanya berbelanja sebanyak RM10K sahaja.

Kediamannya merupakan sebuah rumah teres yang terletak di Ampang Hilir berkeluasan 1800 kaki persegi berkapasiti 4 bilik tidur dan 3 bilik air. Kemasan serta aksesori dapurnya banyak dibeli di kedai barang hiasan di Nilai 3, Ikea dan SSF.

“Walaupun masih mempunyai anak kecil serta sibuk menguruskan perniagaan, saya sentiasa memantau kebersihan serta memastikan deko dapur saya berada dalam keadaan asal seperti mana ianya diletakkan dahulu, kerana nak membinanya susah, nak maintain pun susah, jadi kena tengok betul-betul”, ujar ibu kepada tiga orang anak ini.

Beliau ketika ini sedang sibuk mengusahakan perniagaan sewaan kereta dan juga menjual bunga hiasan atas talian. Jika tidak sibuk, beliau akan meneliti idea dekorasi sama ada di majalah deko, siaran televisyen serta melayari laman group deko di facebook.

Selain itu, hiasan di rumahnya yang baru ini banyak menggunakan bekas balang yang mempunyai label makanan dan ianya memudahkan sewaktu memasak dan menjimatkan masa semasa mencari bahan dan menyukai frame vintage seperti yang digantung di rumahnya iaitu papan frame Coca-cola.

Berikut adalah kepingan koleksi gambar sebelum dan selepas dapurnya disiapkan, semoga menjadi inspirasi peminat deko dapur di luar sana.

Sebelum

Selepas

+INFO KEDIAMAN
Nama Pereka: AL Decodesign
Jenis Kediaman: Apartment
Keluasan : 1000 kaki persegi
Konsep: Moden Kontemporari

Makeover Kediaman Apartment Menakjubkan!
Siapa sangka inilah hasil sentuhan idea kreativiti pereka dari AL Decodesign . Mereka mengubah keseluruhan kediaman ini menjadi lebih berkarakter, cantik, selesa untuk client mereka.

+ Ruang Tamu

+Bilik Tidur

+Dapur

+Bilik Air

Pasti ramai yang tertanya berapa anggaran kos keseluruhan untuk renovasi serta dekorasi ini? Di sini AL Decodesign kongsikan kepada anda kos bagi projek apartment ini.

Loose Furniture & Deco item: +-rm18k ( sofa, meja kopi, katil, bingkai gambar dan sebagainya)
Built in furniture : +-rm18k (kitchen cabinet & wardrobe setiap bilik)
Renovation : +-rm30k (termasuk toilet, plaster ceiling, flooring, lighting)
*harga dan workmanship renovation bergantung kepada kontraktor masing-masing.
Walaubagaimanapun, harga yang dinyatakan ini bergantung kepada saiz sesebuah rumah dan bajet pelanggan.

Sumber: Muhammad Arif Arif


Pertandingan Gubahan Bunga BELIA Kreatif Anjuran KBS

Pertandingan gubahan bunga peringkat negeri yang dianjurkan oleh Kementerian Belia dan Sukan (KBS) ini mendapat sambutan yang cukup memberansangkan pada hujung minggu lalu. Pertandingan ini dilakukan di atas talian seramai 16 orang peserta belia dan empat peserta junior telah terlibat dalam pertandingan gubahan bunga ini. Dalam setiap negeri akan diwakili oleh dua orang belia dan seorang junior.

Pertandingan ini terbuka kepada belia negara yang berumur dari 10 tahun hinggalah ke 30 tahun. Peserta perlu menghantar video dan gambar sedang melakukan kerja-kerja gubahan bunga yang berdurasi lebih kurang 10 minit. Video tersebut akan dinilai oleh juri dari negeri tersebut dengan dibantu oleh pakar negara. Video dekorasi tersebut akan dimuat turut di Facebook dan Instagram KBS negeri bagi membolehkan masyarakat melihat kreativiti perserta yang masuk bertanding.

Selain daripada mempromosikan pertandingan ini, kreativiti perserta juga dapat diperlihatkan bagi tujuan penjenamaan peserta sekiranya mereka mempunyai perniagaan akan datang. Seramai 20 peserta akan ke peringkat seterusnya. 20 peserta akhir akan bertemu secara maya untuk meneruskan pertandingan. Untuk sesi pertandingan di peringkat negeri, peserta akan diberi masa 4 jam bagi menyediakan segala bahan-bahan untuk menghasilkan gubahan tersebut.

Selepas empat jam juri tempatan, Pakar Negara, dan juga peserta akan bertemu kembali untuk menerima arahan seterusnya. Soalan pertandingan akan pada hari pertandingan tersebut. Tujuannya adalah menguji kreativiti peserta tersebut. Peserta yang mempunyai markah tiga yang tertinggi akan mewakili negeri untuk ke peringkat kebangsaan.

Sesebuah negeri digalakkan menghantar wakil peserta yang berumur dibawah umur 14 tahun. Ia bertujuan mencari bakat remaja berkenaan untuk mewakili negara ke pertandingan Floristry di peringkat dunia ( World Skills Junior ) Keadah Perlaksanaan pertandingan peringkat negeri Peserta yang berjaya diperingkat seterusnya akan diuji selama dua hari pertandingan. Ia meliputi dua soalan tugasan.

Cukup memberansangkan peserta yang layak keperingkat tertinggi, menariknya lagi. Bukan sekadar sijil sahaja mereka perolehi, malahan wang tunai akan diberikan kepada mereka yang layak.

IMPIANA akan bawa peserta terbaik untuk di temu bual dalam Sembang Dekor IMPIANA, setiap Sabtu jam 11am di FB Live dan Youtube ImpianaTV.

Menikmati hidangan teh panas sambil menghirup udara segar di laman kediaman memang sesuatu yang mengasyikkan. Namun begitu, ada segelintir individu yang risau akan kandungan gula yang terkandung dalam hidangan teh sehingga menyebabkan aktiviti minum petang menjadi bosan.

Jangan khuatir. Kini, anda boleh menikmati hidangan teh panas tanpa perlu risau dengan kandungan gula yang berlebihan kerana Teh Herba GlucosCare® mampu mengurangkan penyerapan gula dalam tubuh dan membantu mengawal berat badan.

Teh penghalang gula yang berunsurkan 100% herba ini mampu menjadikan anda sentiasa sihat kerana dapat mengimbangi paras GULA DARAH secara semulajadi. Ia dijamin HALAL dan sesuai diminum oleh mereka yang menghidap DIABETES dan pra-diabetes.

Apa yang lebih menarik, dapatkan Promosi Pek Berkembar Teh Herba GlucosCare® 24’s atau 60’s hari ini dari BIG Farmasi, AA Farmasi dan Bargain Base Farmasi yang berdekatan, dengan harga yang murah.

Kejadian yang berlaku di Kajang ini memang mencuri perhatian ramai netizen. Video si pencuri ini telah tular di media sosial. Ramai yang mengecamnya.

Seorang lelaki sanggup memanjat pagar sebuah rumah Taman Rakan, sebelum melarikan tong gas.

Kejadian itu disedari penghuni rumah berkenaan sebelum merakam perbuatan itu dan memuat naik di laman sosial.

Ketua Polis Daerah Kajang Asisten Komisioner Mohd Zaid Hassan berkata, hasil siasatan lanjut kemudian berjaya menahan suspek di sekitar bandar ini hari yang sama.

Berdasarkan rakaman video yang tular, lelaki itu memanjat pagar dan melarikan tong gas yang diletakkan di kawasan depan rumah. Mangsa merakam kejadian ini dengan hanya menggunakan telefon bimbitnya. Siasatan mendapati pencuri tersebut juga ada melibatkan diri dalam aktiviti dadah.

Cepat dan tangkas, si pencuri dapat di tahan atas sikap yang tidak berfikir panjang itu. Manakan tidak tong gas yang dicurinya adalah tong gas penduduk setaman. Apa agaknya dalam fikirannya sebelum mencuri tong gas tersebut.

Video yang telah tular di Tiktok

Setiap tahun, seluruh syarikat cat di dalam dunia akan menghasilkan warna mengikut trend. AkzoNobel turut tidak ketinggalan dalam menghasilkan warna untuk trend 2021. Pengeluar cat Dulux yang mendapat tempat dihati pelanggan sejak bertahun lagi, membuatkan ramai yang menantikan apa warna trend untuk tahun hadapan. Agak anda apa warna tahun kali ini? Kelompok tona warna apa yang menjadi pilihan Dulux tahun 2021 ini. Jom kita lihat warna apa yang menjadi pilihan dunia. Mana nak tahu kalau nak tukar cat rumah ikut trend 2021.

Brave Ground (juga dikenali sebagai Wright Stone 10YY 30/106) telah dilancarkan sebagai Warna Tahunan untuk AkzoNobel, peneraju cat dekoratif dan salutan serta pengeluar cat Dulux. Ia adalah nada warna bumi yang neutral dan lembut untuk memberi kita keberanian untuk menerima perubahan.

Di kala pelbagai peristiwa dan pengalaman yang tidak pernah berlaku sebelum ini menjadi perkara biasa, tidak hairanlah jika ramai yang berasa semakin hilang keharmonian dengan dunia moden. Menurut kajian trend global kami yang meluas, manusia sekarang perlu merasakan bumi yang mereka pijak. Apabila kita boleh berasa selesa dengan perkara-perkara yang ringkas/mudah/sederhana, kita berkeyakinan untuk mengekspresikan diri sendiri, berpegang kepada apa yang kita percaya dan membuat hubungan baru dari masa lalu dengan masa hadapan.

“Tahun ini, kami memilih Warna Pilihan yang boleh memberi kita asas kukuh sewaktu berada dalam tempoh yang menggoyahkan. Brave Ground adalah nada warna yang meneguh dan menyeimbangkan, sambil menghubungkan kita kembali dengan bumi. Warnanya lembut dan semula jadi neutral. Ini membangkitkan kestabilan, perkembangan serta potensi di samping mewujudkan rasa ketenangan,” kata David Teng, Pengurus Besar Kluster, AkzoNobel Decorative Paints Southeast Asia Pacific.

“Penyelidikan trend tahunan yang kami jalankan bersama pakar reka bentuk terkemuka diterapkan dalam perniagaan cat dan penyalut kami,” kata David Menko, Ketua Pegawai Pemasaran AkzoNobel. “Pasukan reka bentuk kami menggunakan cerapan itu bagi menghasilkan warna dan kemasan yang menjadi ikutan dan sesuai dengan kehendak pasaran, untuk pelanggan kami bagi cat hiasan, seni bina, aeroangkasa, automotif, pengguna elektronik dan penyalut kayu.”

Warna-warna neutral seperti Brave Ground boleh tampil menyerlah secara bersendirian atau membantu warna lain untuk tampak berseri. Palet warna pelengkap pula direka sepusar warna berkenaan untuk menjadikan ia mudah digunakan dan mencapai penampilan yang tepat. Empat palet akan membantu pengguna cat hiasan memilih warna yang menjadi ikutan dengan penuh yakin: palet Expressive, Trust, Timeless dan Earth.

Empat palet warna yang terbina dari Brave Ground mengambil nada warna neutral ini dalam arah yang sangat berbeza. Memenuhi keperluan yang mengkhusus, setiap palet membolehkan pengguna berasa cukup yakin untuk mengekspresikan diri mereka dengan warna:

“Apabila pengguna berusaha untuk mengubah wajah kediaman mereka, mereka temui keyakinan dalam kepakaran dan bimbingan warna dari kami,” kata Heleen van Gent, Pengarah Kreatif Pusat Estetika Global AkzoNobel. “Inilah sebabnya penyelidikan warna global menjadi agenda utama kami setiap tahun.”

Sebagai tambahan kepada Cat Hiasan, lain-lain perniagaan yang bersandarkan kepada warna, seperti Automotif dan Salutan Istimewa, Salutan Serbuk dan Salutan Kayu, menggunakan palet yang serupa. Setiap perniagaan menyesuaikan palet salutan mereka mengikut kemahuan pelanggan dari segi warna, tekstur dan permukaan. Banyak pasaran yang memanfaatkan Warna Tahunan, termasuklah pengguna dan spesifier, aeroangkasa, automotif, pengguna elektronik, perabot, peralatan domestik, kabinet, pengeluar produk lantai dan binaan serta industri seni bina.

Menko menambah, “Warna memainkan peranan yang penting dalam dunia ini – ia membantu kita mengekspresikan diri sendiri. Warna Tahunan pula membantu kami berkongsi minat terhadap cat untuk menolong pelanggan dan pengguna kami membezakan diri dan produk mereka.”


‘Trick’ Mudah Untuk Hapuskan Jentik-jentik

Sekiranya anda biarkan jentik-jentik terus membiak di sekitar rumah anda, maka risiko untuk penyakit demam berdarah dan denggi akan meningkat. Kriteria tempat yang gemar bagi jentik-jentik membiak adalah tempat yang gelap, tempat longgokan sampah, takungan air dan kawasan yang lembab.

Jentik-jentik harus segera dibasmi untuk mengurangkan risiko penyakit demam berdarah dan denggi. Selain membersihkan tempat tinggal anda dan menutup takungan air, anda juga harus melakukan pembasmian terhadap jentik-jentik secara drastik. IMPIANA akan memberikan anda trick untuk membasmi jentik-jentik di berbagai tempat dengan bahan-bahan khusus.

Cara Membasmi Jentik-jentik
Tahukah anda bahawa jentik-jentik selalu berada di takungan air yang tidak tertutup. Misalnya, anda meletakkan barang terbuang di depan rumah dan air hujan bertakung pada barang terbuang tersebut. Takungan air di dalam barang terbuang berpotensi menjadi tempat membiak jentik-jentik.

IKAN GUPPY
Tidak semua ikan suka memakan jentik-jentik. Namun, ikan guppy sangat menyukai jentik-jentik. Anda boleh meletakkan ikan gapi di buyung dan kolam ikan anda. Ikan guppy akan membasmi jentik-jentik yang berada di air.

DAUN SIREH
Segenggam daun sireh muda direbus dengan 1 liter air. Rebus daun sireh sehingga layu dan sejukkan air rebusannya selama beberapa minit. Setelah air rebusan sireh ini sejuk, tuangkan air rebusan sirih ke dalam kolam mandi. Daun sirih dapat menjadi antiseptik alami untuk membasmi pembiakan jentik-jentik di kolam mandi anda.

GARAM KASAR
Percayakah anda bahawa garam kasar boleh digunakan untuk membasmi jentik-jentik yang sudah membiak banyak? Garam kasar yang hendak digunakan harus dicuci terlebih dahulu. Setelah itu, jemur garam sampai kering, lalu tumbuk sampai halus. Taburkan serbuk garam ini ke koalm mandi atau kolam ikan. Dijamin, jentik-jentik yang berada di dalam air akan terus mati dengan segera kerana garam kasar memiliki tahap kemasinan yang sangat tinggi.

Rumah kebun konsep ‘Rustic Vintage’ 520 kaki persegi, sesuai untuk berehat, solat dan simpan alatan kebun. Bagi golongan pesara selalunya ramai yang memilih untuk menghabiskan masa persaraan dengan berkebun. Ada yang selesa tinggal di kebun  beberapa ketika sambil menghirup udara nyaman.

Rumah kebun seakan menjadi trend buat mereka yang memiliki tanah kebun. Sambil berehat dan menikmati hasil kebun, dapatlah berehat-rehat sambil menenangkan fikiran. Tanah kebun ini biasanya ditanam dengan pokok buah-buahan seperti durian, cempedak, nangka dan sebagainya.

“Alhamdulillah siap sudah rumah kebun kami berkeluasan 520 kaki persegi dengan konsep ‘rustic vintage.’ Bolehlah untuk berehat, solat, dan simpan peralatan kebun. Kontraktor kami SS RIZKI.”

Mewah betul dekorasi rumah Awal Ashaari dan Scha Alyahya, Macam Hotel Lima Bintang. Segenaop ruang dihias indah. Awal dan Acha ternyata cukup bijak memilih jenis perabot, susun atur dan warna kediaman mereka mengikut tema yang dipilih.

Awal Ashaari yang merupakan seorang pelakon dan hos pernah berkongsi koleksi foto ber’OOTD’ mereka sekeluarga. Awal juga ada berkongsi video memaparkan dekorasi rumahnya yang dihias cantik dengan warna putih melatari segenap ruang rumah.

Kelihatan juga perabot-perabot berjenama mewah, chandelier, pasu dan gubahan bunga-bungaan. Pencahayaan di segenap ruang rumah menjadikan suasana kediaman seperti di hotel bertaraf lima bintang.

Dekorasi kediaman pasangan ini adalah hasil ilham mereka bersama. Jom kita jamu mata tengok dekorasi rumah pasangan yang terkenal dengan jolokan ‘ikon fesyen’ ini.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Siapa sini yang kalau kita tinggal sekejap je makanan, datang balik je, terus semut dan urung dikeliling makanan. Mesti rasa stres kan? Semestinya lah lagi-lagi kalau makanan itu baru beli. Bila dah ada semut, satu hal pula nak kena beli baru. Aduhai. Tapi tidak mengapa, masalah itu akan saya ajarkan macam mana untuk cegahkannya. Jom ikut saya.

Jadi, saya akan ajarkan cara halau semut menggunakan 3 barang yang sering digunakan oleh orang Malaysia. Barang yang pertama adalah, cuka. Cuka putih adalah amat tidak disukai oleh semut kerana baunya sangat kuat dan berasid. Caranya senang sahaja, Buat satu botol semburan yang mengandungi cuka dan sedikit air kemudian semburkan tempat semut selalu lalu.

Barang yang kedua adalah, kayu manis dan cengkih. Bagi mereka yang tidak suka bau cuka, serbuk kayu manis dan bunga cengkih boleh digantikan. Biarkan serbuk mengendap di laluan semut selama beberapa hari. Jika anda mempunyai ‘minyak pati kayu manis,’ campurkan dengan sedikit air dan semburkan pada kawasan yang terjejas. Tempat itu bukan sahaja berbau, malah semut telah lenyap.

Dan barang yang terakhir adalah, air lada. Kenapa air lada? Tak pernah pula tentang air lada ni kan? Jadi, air lada sama sahaja seperti yang lain, ia tidak tahan dengan baunya. Jadi caranya senang sahaja, semut boleh dihalau dengan merendam lada kering di dalam air. Sembur pada laluan semut selepas disimpan dalam botol semburan. Sebagai alternatif, taburkan batang cili kering ke seluruh denai semut. Ini boleh menjauhkan semut daripada gula.

Jadi, dengan ada 3 barang terunggul ini, anda sudah boleh menghalau pasukan armada semut yang banyak itu. Hahahaha. Semoga selamat mencuba dengan cara-cara ini,


Buruk Bukan Untuk Mengemis Pandang

Jangan lekas kaget. Kita lekas benar membuang sesuatu yang buruk atau termamah masa. Sedangkan nilai estetika yang ada pada aksesori atau perabot lama itu masih boleh diserlahkan. Namun kita faham bukan semua yang mempunyai mata tajam, mampu melihat melangkaui jasad aksesori atau item hias tersebut. Pun begitu kita usah lekas putus asa kerana ruang untuk melakukan kitar semula dan berbakti pada bumi dalam penuh gaya masih ada buat semua. Bukan meminta atau mengemis tetapi kita semua percaya itu tanggungjawab kita bersama.

Selalunya ritual kitar semua seumpama ini banyak kita lihat pada konsep seperti Loft, Kedesaan Inggeris. Retro , Vintage dan Minimalism. Tetapi bukan semua di antara kita yang melakukan kitar semula. Bukan tidak sudi tetapi tidak reti dimana lokasi yang paling tepat untuk diabadikan objek hias seumpama jendela lama yang menjadi ilham kepala katil , dinding , kamar mandi dan kawasan lain di kediaman. Malah kini pinggan dan mangkuk lama juga kini diguna pakai oleh ramai pengusaha makanan daripada dijadikan hiasan sahaja. Mungkin selepas ini akan ada ramai lagi pakar rekaan kitar semula untuk khalayak…

Selain daripada permukaan high gloss yang melambangkan kemewahan, kita perlu terbuka dengan permukaan seperti kusam, terkupas, matte , separa berkilau dan lain-lain. Jadi keindahan barangan lama itu juga boleh anda nilai dengan kesan usia yang dimamah masa. Persis barangan antik yang mana nilainya dilihat dari sudut berbeza. Semakin ia buruk atau tua semakin hebat nilai yang dilihat padanya.

Dinding  kita boleh dijadikan kanvas untuk berkarya seperti panel lama dinding, ukiran kediaman lama, pintu lama, jendela rumah tradisi yang labuh sehingga ke lantai yang boleh ditukar menjadi pemidang. Benar benda lama bukan mahu mengemis untuk dipandang tetapi kehadirannya dalam fungsi lain memberi kira ruang sejenak untuk berfikir, batapa cantiknya ilham mereka yang kreatif.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

DIY SCANDINAVIAN

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

DIY SCANDINAVIAN

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.

Pelan atau perancangan sesebuah kediaman yang seiring dengan gaya hidup mampu memberikan impak positif kepada penghuninya. Jalani kehidupan seharian dengan lebih selesa apabila tata rias kediaman yang menarik disuntik bersama praktikaliti pada setiap ruang di sanggar idaman anda.

Terletak di pinggir negeri Selangor, Kundang Estates merupakan salah satu perbandaran yang dibangunkan oleh Gamuda Land merangkumi kawasan berkeluasan 89 ekar. Dengan 573 unit kediaman, ia menawarkan sebuah pembangunan harmoni diilhamkan oleh gaya hidup keluarga moden.
“Anise” adalah rangkaian kediaman teres dua tingkat yang dilengkapi dengan 4 bilik tidur dan 3 bilik air. Datang dengan rekabentuk yang moden, kediaman berkeluasan 1733 kaki persegi ini tampil dengan jalan ceritanya sendiri. Pereka dalaman yang bertanggungjawab menata rias kediaman ini telah mengambil kira gaya hidup keluarga moden yang aktif tetapi pada masa yang sama, suka meluangkan masa bersama-sama.
Melalui pintu masuk utama kediaman, terlihat sebuah ruang dengan pelan terbuka, dibahagikan kepada tiga kawasan iaitu ruang tamu, ruang makan dan juga dapur. Walaupun berada dalam satu lantai yang sama, setiap ruang tersebut telah di hias dengan menggambarkan persekitaran yang praktikal dan multi-fungsi dalam kediaman keluarga ini.

Di sini, susun atur perabot memainkan peranan penting dalam membahagikan setiap ruang. Contohnya, susunan sofa di ruang tamu membelakangi ruang makan menunjukkan dengan jelas bahawa ia merupakan dua ruang yang berbeza dengan penggunaan yang berbeza. Terdapat juga sebuah meja konsol diletakkan dibelakang sofa tersebut sekaligus menjadikannya sebuah sudut pelbagai guna yang memenuhi keperluan setiap ahli keluarga.

SATU PELAN, MULTI-FUNGSI
Ruang makan kediaman ini pula tampak sempurna dilengkapi sebuah set meja makan 6 kerusi berwarna hitam dengan deretan lampu gantung yang menyinari segenap ruang. Menariknya, di sini juga terletaknya rak buku yang dibina khas dengan pintu berupa papan hitam. Sesuai untuk digunakan anak-anak ketika sesi belajar mahupun untuk menyiapkan kerja sekolah. Ini bererti ruang makan ini bukan sahaja digunakan ketika waktu makan tetapi juga digunakan untuk sebagai ruang ulang kaji bagi si cilik.
Ruang makan dwi-fungsi ini terletak betul-betul di sebelah dapur bagi memudahkan pergerakan penghuninya selain dilengkapi dengan kaunter sarapan (breakfast counter) dua tempat duduk. Dari sudut ini, si ibu dapat memantau anak-anak dari jauh sambil menyediakan juadah buat keluarga tercinta.

PENGGUNAAN RUANG NEGATIF
Kebiasaanya, pemilik kediaman mungkin buntu dan tidak pasti bagaimana mahu menggunakan sepenuhnya ruang bawah tangga tanpa terlihat kosong dan hambar. Di kediaman ini, ruang tersebut telah mengalami transformasi penuh, menjadikannya sebagai sebuah sudut dengan fungsi yang tersendiri.
Sebuah bench atau kerusi panjang di bina bagi menambah kapasiti tempat duduk agar bisa digunakan ketika tuan rumah mengadakan majlis keramaian mahupun perjumpaan. Idea bijak ini juga telah digunapakai untuk sudut belakang pintu masuk utama kediaman ini.
Terdapat sebuah rak kasut bersama tempat duduk yang ditempah khas (custom made) bagi memudahkan para tetamu dan juga tuan rumah. Elemen seperti ini bukan sahaja membuatkan kediaman tampil menarik taetapi juga dapat memastikan setiap ruang sentiasa dalam keadaan yang kemas dan bersih. Sekaligus memudahkan tugas-tugas pembersihan untuk pemilik.

IDENTITI KAMAR TIDUR
Dari kebanyakan ruang yang terdapat di sesebuah rumah, bilik tidur merupakan ruang yang paling peribadi. Walaupun ia mungkin tidak akan terlihat langsung oleh tetamu anda, bilik tidur juga berhak untuk diberikan perhatian. Inilah yang digambarkan dalam kediaman ini apabila setiap kamar tidur dihias dengan memberi sepenuh perhatian pada setiap kemasan dan perincian.
Penggunaan rona neutral bertona gelap masih lagi dikekalkan di bilik tidur utama, sama seperti ruangan di tingkat bawah. “Mood” atau persekitaran berkonsepkan moden kontemporari ini dapat membangkitkan perasaan tenang dan nyaman ketika sedang berehat.
Lain pula halnya untuk bilik tidur anak perempuan dan lelaki kerana masing-masing mempunyai kegemaran dan kecenderungan yang tersendiri. Bersesuaian dengan usia yang sedang meningkat remaja, penggunaan warna pastel yang lembut dan tidak terlalu terang telah menjadi pilihan untuk bilik anak gadis. Manakala untuk adik lelaki pula, suasa lebih ceria dan bertenaga telah diterapkan dengan penggunaan kertas dinding bercorak serta beberapa percikan warna-warna terang seperti merah dan kuning.

+ INFO KEDIAMAN
Jenis Kediaman: Rumah teres dua tingkat
Konsep: Moden
Keluasan: 1733 kaki persegi
Spesifikasi: 4 bilik tidur, 3 bilik air


10 Sebab Kenapa Orang Sarawak Suka Makan Midin, Mencegah penuaan secara semulajadi

Pucuk paku atau makanan popular di Serawak dengan panggilan midin ini boleh dikatakan kategori sayuran eksotik. Harga pucuk paku di pasaran pun agak mahal. Ini disebabkan sayuran ini tidak boleh diusahakan secara ladang besar-besaran. Ia hidup liar di kawasan-kawan semak tertentu sahaja.

Tapi kalau dah dapat seikat tu, buat kangkung goreng belacan atau masak lemak. Perghhh, sedapnya. Tapi ada yang cakap, Makan pucuk paku ni badan berangin dan boleh jadi penyakit. Betul ke?

Sebenarnya perkara tersebut berlaku jika pengambilnya dalam kuantiti yang banyak. Makanan lain pun sama. Orang dulu kala makan pucuk paku elok je. Awet muda lagi. Hakikatnya, pucuk paku banyak khasiat. Antara khasiatnya adalah:

1. Meningkatkan kadar imunisasi
Khasiat yang terkandung di dalam pucuk paku yang paling mujarab adalah untuk meningkatkan kadar daya tahan tubuh. Secara tidak langsung, anda terhindar dari sebarang penyakit terutamanya yang berpunca daripada pathogen atau penyakit yang mudah merebak. Sebab tu, orang-orang tua dulu badan mereka sihat dan sentiasa segar.

2. Menyeimbang kadar metabolisma badan
Bagi mereka yang mempunyai kadar metabolisma yang tidak seimbag, anda digalakkan untuk menjadikan pucuk paku sebagai salah satu menu makanan sekurang-kurangnya seminggu sekali.

3. Atasi Gout
Khasiat pucuk paku dapat menjadi sumber makanan untuk mengatasi Gout. Hal ini diperolehi dari banyaknya kandungan dalam sayuran ini untuk meredakan gejala gout yang sering menyerang sendi dan juga tulang dengan rasa ngilu serta mengganggu aktiviti.

4. Baik untuk kesihatan tulang
Khasiat pucuk paku baik untuk membuat tulang anda menjadi lebih sihat. Apa kriteria penting yang membantu tulang yang sihat itu? Tidak mudah patah dan tidak mudah terjangkit penyakit, terutama penyakit kemerosotan tulang yang terjadi pada orang yang mengalami osteoporosis. Tulang anda akan semakin sihat dan juga terjaga.

5. Menyembuhkan luka
Khasiat pucuk paku dapat anda jadikan bahan sayuran yang mampu menyembuhkan luka. Sayuran unik yang satu ini akan membantu mempercepat proses penyembuhan luka, terutama dalam membentuk jaringan sel kulit baru untuk menutupi luka anda. Kandungan semulajadi dalam sayur ini sangat baik untuk kesihatan kulit.

6. Mencegah penuaan secara semulajadi
Penuaan yang terlalu cepat di usia anda ketika anda masih muda akan membuat anda hilang kepercayaan pada diri sendiri. Hal ini juga akan menyebabkan beberapa jenis penyakit. Cegahlah penuaan ini dengan banyak mengambil sayuran, salah satunya pucuk paku. Sayur ini akan membuat anda tampak awet muda.

7. Menyihatkan mata
Kandungan semulajdi yang ada dalam pucuk paku salah satunya adalah vitamin A. Sayuran unik dan hijau ini mengandungi cukup banyak vitamin A yang baik untuk kesihatan mata anda. Selain mencegah iritasi dan kemungkinan penyakit mata lainnya, sayuran ini akan membantu mata anda dari penyakit rabun.

8. Menurunkan berat badan
Berat badan berlebihan tidak hanya akan membuat badan anda terlihat gemuk namun juga menyebabkan banyak penyakit kerana kegemukan. Dengan rajin berolahraga dan mengambil sayur pucuk paku, maka anda akan mendapatkan berat badan yang ideal. Tentunya hal ini memerlukan aktiviti yang konsisten dan tidak berlaku cepat tanpa usaha.

9. Mencegah hipertensi
Penyakit hipertensi dapat anda cegah sejak awal dengan menggunakan pucuk paku. Sayuran ini sebaiknya anda makan setiap hari jika anda adalah salah satu orang yang sering mengalami gejala hipertensi. Khasiatnya yang semulajadi dalam mengawal tekanan darah anda sehingga tidak akan terjadi kenaikan.

10. Mencegah kenaikan kolesterol
Kolesterol yang berlebih di dalam tubuh anda menambah banyak risiko gangguan kesihatan, terutama risiko timbulnya banyak penyakit. Cara yang paling mudah untuk menurunkan kadar kolesterol iaitu dengan mengamalkan sayuran seperti pucuk paku. Mengapa? Kerana sayur ini punyai anti kolesterol yang tinggi.

Sumber: petuaibu.com

Saje belanja tip penyediaan media tanaman anggur cara saya. Sebeanrnya saya tak ada lah tau sangat teknik yang betul, tapi macam ni lah yang saya buat setiap kali tanam pokok anggur.

Untuk lebih mudah diurus dan elak akar anggur merosakan struktur kediaman, En Hafiz tanam pokok anggur dalam kalbat. Ini caranya:

1. Sediakan medium tanaman dari campuran 1 bahgian tanah kompos, satu bahagian pasir, satu bahagian sekam bakar, satu bahagian sekam mentah, satu bahagian top soil dan sedikit kapur pertanian (kapur pertanian ni agak-agak je, Ia bagi tujuan neutralkan keasidan tanah dan masukkan ke dalam kalbat

2. Mula-mula korek atau buat lubang berkedalaman 2 kaki

3. Sediakan tinja kambing yg dah reput dalam 1 bekas dan masukkan ke dalam lubang yang telah dikorek tadi

4. Timbus semula lubang yang di gali tadi dengan medium campuran yang telah disediakan

5. Ginilah rupanya adunan tadi..biarkan dulu tanah ni dalam 7-14 hari untuk “menyejuk’..Tujuannya supaya media terkompos dgn sempurna. Atau jika nampak anak2 rumput mulai tumbuh di atas permukaan media, itu membawa petanda anak pokok anggur sedia utk dipindahkan.

6. Setelah cukup tempoh 1-2 minggu, korek semula lubang dan gunting bahagian belakang polybag anak pokok anggur

7. Masukkan anak pokok sekali dgn polybag ke dalam lubang

8. Kambus tanah di celah-celah rongga luar polybag dan siram. Dah siappp, jangan siram kerap sangat ye musim hujan ni. Agak-agak tanah macam nak mengering baru siram. Sebab akar anak anggur sangat sensitif dengan air yang berlebihan. Sekian.

Baja 3 IN 1 SB Pokok Anggur Pack Jimat Organik + Subur + Buah

Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah durian belanda yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun durian belanda direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan daun durian belanda yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun durian belanda dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Bekas tanaman
Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Biji benih
Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Semaian
Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Medium tanaman
Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Semai anak pokok
Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Siraman dan penjagaan
Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Pembajaan
Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Tuai
Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com


“Kei-Tora” Pertandingan Landskap Atas Mini Truck Di Jepun

Jika di Malaysia kita ada Floria dan Maha untuk meraikan atau mengadakan pesta hortikultur dan agrikultur, lain pula di Jepun. Setahun sekali, Japan Federation Of Landscape Contractor akan menganjurkan pertandingan landskap dalam gaya yang sangat unik iaitu dengan hanya menggunkan truk.

Truk yang dikenali dengan panggilan Kei Truck atau kei-tora dalam Bahasa Jepun merupakan pengangkutan rasmi yang digunakan oleh pekerja-pekerja kontraktor dibidang agrikultur. Disebabkan karekter truk yang kecil dan tahan lasak menyebabkan truk ini snetiasa menjadi pilihan.

Pertandingan yang dikenali dengan nama Kei Truck Garden Contest merupakan pertandinganlandskap yang dianjurkan hanya setahun sekali. Peserta dikehendaki untuk mereka bentuk landskap di atas Kei-truck mereka. Kebanyakkan peserta memilih konsep Zen Garden untuk dipersembahkan mini garden kepada juri. RASANYA, DI MALAYSIA SESUAI TAK BUAT MACAM NI?

Sejak kebelakangan ini, sudah banyak kita dengar berita tentang ular masuk ke rumah. Lebih-lebih lagi dengan cuaca yang panas sekarang, haiwan berdarah sejuk ini sudah tentu akan mencari tempat berlindung yang bersuhu lebih sejuk dan lembap. Tambahan pula habitat mereka mungkin ada yang terbakar ketika musim panas ini. Biasanya, kawasan di kediaman seperti tandas, longkang, kebun atau taman serta dalam kereta menjadi pilihan ular berikutan suhu yang lebih rendah dan keadaan yang lembap.

Di sini, IMPIANA ada beberapa tips atau langkah keselamatan buat membantu anda mengurangkan risiko ular memasuki kawasan kediaman.

Ruang balkoni di kediaman sering kali dilupakan dan tidak menjadi keutamaan ketika proses mendeko. Tapi sedarkah anda, sebenarnya, balkoni mempunyai potensi yang tinggi untuk menjadi ruang kegemaran buat keluarga berehat dan santai bersama.

Jika anda tiada idea, mulakan dengan memasang rumput tiruan pada balkoni bagi menaikkan serinya.Kemudian boleh la mula menghias!

Antara kelebihan penggunaan rumput tiruan termasuklah :

Cara pemasangan rumput tiruan di ruang balkoni

1. Kenal pasti ruang yang hendak di pasang dan pastikan ia sesuai untuk pemasangan rumput tiruan.

2. Bersihkan kawasan yang hendak diletakkan rumput tiruan daripada sebarang kotoran. Alih dan kosongkan kesemua perabot yang terdapat pada ruangan tersebut.

3. Ukur ruang balkoni anda dengan pita pengukur supaya ukuran yang dibuat lebih tepat. Selain itu, pastikan lantai anda sama rata.

4. Bentangkan rumput tiruan memenuhi ruangan yang telah ditetapkan. Dan potong lebihan rumput tiruan. Sangat mudah anda hanya perlu memotongnya menggunakan pisau pemotong.

5. Setelah mendapat bentangan yang tepat, gunakan gam dunlop untuk melekatkan rumput tiruan pada lantai. Tuang gam dan ratakan gam pada keseluruh ruang lantai. Kemudian hamparkan rumput tiruan tadi.

6. Untuk mencantikkan lagi ruang balkoni anda, letakkan batu perhiasan seperti batu sungai pada sepanjang sudut tepi balkoni.

TA-DAA dah siap . Mudah dan hasilnya pun sangat memuaskan! Selamat mencuba semua.

Pohon anggur mudah hidup di atas semua jenis medium tanaman di Malaysia kecuali tanah masin dan bergaram. Namun, tidak ramai mengetahui bahawa pohon anggur juga sesuai ditanam di dalam pasu. Penjagaan dan penyelenggaraan pohon anggur berpasu bukanlah sesuatu yang rumit, malah ia menjadi lebih mudah. Yang menjadi keutamaan terhadap produktiviti pohon anggur adalah pengamatan cahaya yang mencukupi. Ia penting untuk menggalakkan pertumbuhan bunga dan mempercepatkan buah anggur masak ranum. Untuk mula menanam pohon anggur di dalam bekas atau pasu ia memerlukan beberapa perkara iaitu:

Perkara utama yang perlu dipertimbangkan dalam pemilihan bekas atau pasu untuk pohon anggur adalah saiznya. Pohon anggur memerlukan pasu yang berukuran minimum 600mm x 600mm untuk menyokong tumbesarannya sehingga cukup usia matang. Jika pasu yang digunakan kurang dari saiz yang dicadangkan. Ia akan menyebabkan pohon anggur tidak produktif kerana akarnya terlalu padat dan mengganggu tumbesaran pokok.

Elak menggunakan pasu berona gelap seperti hitam kerana rona tersebut mudah menyerap haba. Hal ini akan menyebabkan medium tanaman cepat kering dan boleh mengundang masalah terhadap pertumbuhan akar. Jenis bekas ideal untuk tanaman anggur berpasu sudah pastinya yang diperbuat daripada tanah liat ataupun kayu kerana terdapatnya rongga-rongga pernafasan yang berupaya membantu memperkasakan medium tanaman.

Namun, untuk menampung sebuah pasu tanah liat yang berukuran 600mm x 600mm yang dipenuhi dengan medium tanaman dan pohon anggur sudah tentu berat dan akan membebankan anda. Hal ini akan menyukarkan anda untuk melakukan perubahan terhadap dekorasi taman yang hendak dilakukan. Oleh itu, penggunaan pasu plastik berkualiti tinggi dengan ukuran minimum yang diperlukan sudah memadai untuk memiliki sebatang pohon anggur di taman anda.

Untuk memudahkan kawalan pertumbuhan pohon anggur, anda perlu menyediakan struktur sokongan untuk batangnya menjalar. Untuk peringkat awal penanaman anak pokok, penggunaan batang pemancang daripada kayu atau buluh sudah memadai. Apabila kelihatan pohon anggur mula aktif membesar, penyediaan sebuah struktur khas seperti trellis atau pergola perlu disediakan.

Keperluan saiz dan bentuk binaan sokongan tiada had dan terpulang kepada kreativiti anda. Namun yang pastinya, binaan tersebut perlulah kukuh dan tahan lama untuk menampung beban pohon anggur terutamanya apabila pohon mula berbuah.

Proses pemangkasan amat penting untuk tumbesaran pohon anggur. Selain itu ia mampu membentuk struktur rangka pohon anggur mengikut keperluan anda. Memangkas juga berupaya membantu pohon anggur untuk menghasilkan ranting yang baru. Dari ranting yang baru akan keluar bunga-bunga anggur yang akhirnya membentuk buah.

Anda juga digalakkan untuk membentuk dan mengikat batang pohon anggur yang menjalar pada struktur yang telah disediakan untuk mengekalkan bentuk yang di kehendaki. Namun ikatan tersebut tidak boleh terlalu ketat kerana ia akan mencekik pokok dan akan menyebabkan pohon mati. Sentiasa lakukan pemeriksaan bahagian yang telah dipangkas dan diikat supaya tiada masalah atau jangkitan penyakit yang boleh mengancam pohon anggur.

Pemangkasan boleh dilakukan apabila batang pohon anggur sudah cukup besar. Kebiasaannya waktu pemangkasan yang paling sesuai adalah apabila pohon angur mencapai usia 12 bulan. Cara-cara pemangkasan untuk menghasilkan buah yang berkualiti adalah:

Pohon anggur memerlukan air yang banyak untuk tahun pertama penanaman. Namun, pastikan penyiraman yang dilakukan tidak menyebabkan air pada permukaan tanah bertakung. Siraman hanya perlu dilakukan pada bahagian pangkal pohon anggur sahaja bukan keseluruhan pokok.

Pastikan penyiraman dilakukan apabila kelihatan tanah di sekitar pangkal pohon anggur mula mengering. Elakkan dari melakukan penyiraman ketika medium tanaman di pangkal pokok masih dalam keadaan lembap.

Pembajaan amat penting untuk semua pokok atau tumbuhan kerana ia mampu merangsang tumbesaran dengan lebih cepat. Untuk pohon anggur, keperluan pembajaan berbeza mengikut usia pokok tersebut. Pembajaan boleh dilakukan apabila usia tanaman mencecah dua minggu kerana pada ketika itu, pohon anggur sudah mula stabil dengan kondisi medium pemasuan yang disediakan.

Baja organik dari tinja kambing amat digalakkan kerana ia mengandungi nutrien lengkap keperluan pohon anggur dari awal usia penanamannya. Tanam baja satu kaki dari pangkal pokok kerana dikhuatiri jika baja ditabur terus berhampiran dengan pangkal pokok, ia akan mengancam akar pokok. Pembajaan perlu dilakukan secara berkala iaitu antara tujuh hingga sepuluh hari.


Bawang Paling Sesuai Tanam Ketika Musim Panas Lit-lit Kalau Ikut Cara Wanita Ini

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok

Antara khasiat yang terkandung di dalam rumput Israel adalah seperti jumlah Beta-carotene yang amat tinggi, kaya vitamin”E”, Ascrobic Asid dan iron. Disamping itu, kandungan kalsium dan Riboflavin di dalam tanaman ini berada di kadar sedarhana. Menutut kajian perinci yang telah dilakukan, hanya 3.7% jumlah protin yang terdapat di dalam tanaman ini dan daunnya mengandungi bahan anti-asthmatic Acanthaceae

Rumput Israel atau nama saintifiknya Asystasia Gangetica L. merupakan tanaman dari keluarga. Antara khasiat rumput Israel adalah seperti:

Cara penyediaan hidangan rumput Israel ini sama seperti ketumpang air. Boleh di goreng atau tumis air

Berkebun sudah pasti segala penat dan lelah berbayar apabila tuaian yang dikutip sangat memuaskan. Namun menjadi masalah bagi pekebun adalah apabila pokok dah melepasi tempoh matang namun tidak mengeluarkan hasil walaupun diberi penjagaan yang rapi.
Sebelum ini, LAMAN Impiana ada kongsikan beberapa resepi hormon atau baja organik untuk menggalakkan hasil tanaman. Antaranya ialah:

Kali ini, kite cuba pula resepi hormon penggalak buah yang boleh menyebabkan hasilnya sampai patah dahan. Resepi hormon ini telah dikongsikan oleh puan Hafizah Ibrahim dan menjadi tular di Facebook.
Bahan-bahan:
2 biji telur
1 botol yakult
Cara-cara:
Masukkan semua bahan ke dalam botol air miniral 50ml yang kosong. Goncangkan dan peram selama 3 hari
Cara guna:
Untuk semua jenis pokok: Ambilkan 2-3 sudu pati hormon yang dicampurkan didalam 20liter air dan semburkan pada keseluruhan pokok
Untuk siraman ke tanah: Ambil 5 sudu besar pati hormon dan campurkan ke dalam 20 liter air dan siram ke medium tanaman setiap 7 hari sekali

Berdasarkan kajian yang dilakukan di bawah seliaan Prof. Madya Dr. Siti Amrah Sulaiman dari USM menyatakan bahawa madu kelulut mampu menurunkan paras glukos pesakit diabetes dan berkesan untuk mencegah kanser dan gout. Kajian awal yang dilakukan oleh Pusat Penyeledikan Teknologi Makanan, MARDI menunjukkan Asid Fenilpropanaoik, Asid Protocatechuik dan Asid 4-hidroksifenilasetik adalah di antara bahan utama yang telah berjaya dikenalpasti terkandung di dalam madu kelulut. Selain itu juga, pengambilan madu kelulut juga dapat membantu seseorang untuk kekal bertenaga sepanjang hari selain meningkatkan metabolisma tubuh

Secara ringkasnya, Madu kelulut asli teruji dan disahkan mampu mencegah dan merawat 20 penyakit ini:

1. Mencegah serangan strok
2. meningkatkan daya tahan tubuh
3. Melancarkan peredaran darah
4. Memperkuatkan fungsi otak
5. Meningkatkan pengeluaran hormon
6. mengendurkan urat-urat yang tegang
7. memperbaiki sel tubuh yang rosak
8. Menghilangkan rasa letih
9. Meningkatkan metabolisma badan
10. boleh dinikmati pesakit diabetis
11. Meningkatkan kecerdasan anak
12. Membantu masa penyembuhan selepas pembedahan
13. Mencegah dan mengawal sel kenser
14. Membantu penyembuhan luka diabetes
15. Mengurangkan resedung
16. Merawat batuk, selesema dan sakit kerongkong
17. Mengurangkan lelah/asma
18. Melancarkan penafasan
19. Merendahkan tahap kandungan gula dalam darah
20. Membantu menurunkan tahap tekanan darah
21. Mencegah pembentukan batu karang

Cara pengambilan madu kelulut untuk kesihatan

Menyegarkan badan pada waktu pagi
Ambil beberapa sudu madu kelulut di waktu pagi

Menyembuhkan luka dan kesan terbakar (disebabkan api atau air panas)
Sapukan madu kelulut di tempat yang terbakar atau luka. Madu bertindak sebagai antiseptik yang amat mujarab

Melegakan sakit tekak dan batuk
Ambil campuran air limau nipis/lemon suam dan campurkan sesudu madu

Membasmi parasit
Campurkan air, cuka dan madu dalam jumlah yang sama untuk ketiga-tiga bahan. Minum campuran tersebut, ia mampu mencegah parasit di dalam sistem perkumuhan

Melembutkan kulit
Sapu madu kelulut pada bahagian kulit yang kering seperti siku dan biarkan dalam tempoh 30 minit sebelum dibilas bersih

Pelembut rambut
Madu adalah pelembut rambut yang asli. Campurkan 1 sudu teh kedalam shampu yang biasa digunakan dan basuh kepala seperti biasa atau boleh campurkan madu kelulut dengan minyak zaitun. Kemudian ia disapukan pada rambut dan dibiarkan 30 minit sebelum dibilas

Bahan untuk mandi bunga
Bancuh 2 sudu makanan madu bersama dengan 1 cawan air suam. Selepas 10 minit, apabila madu sudah larut sepenuhnya, tuangkan ke dalam air takungan mandi bersama beberapa titik minyak pati lavender

Menghilangkan jerawat
Lumur sedikit madu pada jerawat dan tutup dengan band aid. Biarkan 30 minit selepas itu di buka dan basuh bersih

Sumber; https://www.kelulutborneo.com


10 Baja Teruji dan Terbukti Mujarab Buat Pokok Kertas Gila Bunga

Terdapat pelbagai jenis baja yang berada di pasaran. Tapi tak semua baja tu sesuai untuk jenis-jenis tumbuhan tertentu. Begitu juga dengan pokok bunga kertas. Walaupun kedengaran ia amat mudah di tanam, tapi jika bunga nya tidak berhasil sudah pasti menyakit hati.

Terdapat beberapa faktor lain yang mempengaruhi penghasilan bunga oleh pokok bunga kertas. Ia termasuklah akarnya perlu bersesak-sesak untuk menghasilkan bunga. Sebab itu, pokok bunga kertas yang di tanam di dalam pasu lebih berbunga lebat berbanding di tanah.

Ada faktor lain yang mempengaruhi bunga kertas. Ia termasuklah pencahayaan, penyiraman dan lain-lain faktor umum yang perlu di beri perhatian. Haaa… Dengar macam senang je kan.

Tapi dalam banyak-banyak faktor pembajaan paling pening. Macam-macam jenis baja kat pasaran. Tapi apa baja yang betul-betul sesuai untuk bunga kertas? Berikut adalah 10 cadangan baja bunga kertas oleh rakan facebook:

1. Baja 12:12:17

Baja 12:12:17 adalah seperti baja kompaun 15:15:15. Ia merupakan baja yang berwarna biru yang banyak digunakan oleh industri pertanian kerana ia mengandungi sumber lengkap seperti yang diperlukan oleh tanaman.

2. Baja Bunga dan Baja subur

Baja bunga di pasaran kebiasaannya berwarna pink dan untuk subur ungu. Baja jenis ni mudah sangat nak cari. Selain di nurseri, mall yang ada ruang gardening pun ada jual. Tapi kaedah penggunaan nya harus lah secara berselang seli. Tak boleh pakai serentak. Contohnya minggu ni dah bagi baja bunga, minggu depan baja subur pula.

3. MOL Bawang

MOL bawang atau mikro organisma lokal yang diperbuat dari bawang ini memang sesuai untuk pelbagai jenis tanaman. Tapi kalau ikut pada cadangan Nur Faezah nie, die rendam dengan air biasa dan campuran pelbagai bawang busuk dan kulit bawang semalaman sahaja. Tapi hasilnya masih mantap.

Cuba bayangkan anda buat MOL bawang. Lagi hebat rasanya. Cara hasilkan MOL bawang adalah dengan mencapurkan pelbagai jenis bawang dan kulitnya bersama gula perang. Peram selama seminggu dan 5ml daripada pati yang terhasil dicampur bersama 1 liter air.

4. Baja Mutiara Organik

BMO atau baja mutiara organik jelas menunjukkan ia adalah kandungan semula jadi. Kalau dikalangan usahawan tani, baja organik ni memang terkenal. adalah campuran mikroorganisma berfaedah terdiri daripada bakteria fotosintetik, bakteria laktik asid, yis, aktinomaiset dan fungi penapaian. BMO digunakan sebagai inokulan utuk menambah kepelbagaian mikrob dalam tanah.

Kalau anda rajin nak hasilkan baja BMO sendiri boleh cuba resepi ini:

1kg Gula merah
700gm Kulit pisang
200gm Kulit udang
100gm Kulit telur

Galukan semua dan perap selama 20 hari. Selepas 20 hari ambil 1 bahagian pati BMO dan campurkan bersama 20 bahagian air dan jadikan ia sebagai semburan pada pokok bunga kertas.

5. Baja XY

Baja xy seperti baja AB yang mengandunggi nutrisi seimbang yang diperlukan oleh tanaman secara hydroponics, pasu Nutripot, atau siraman ke pasu,.

6. Baja AB

Seperti yang diperkatakan, baja XY dan AB mempunyai fungsi yang sama. Akan tetapi, baja AB lebih mudah diperolehi dan dikenali.

7. Baja kopi

Baja Kupi yang dikatakan adalah baja kopi lah tu. Bukan baja serbuk kopi tau. Ia baja yang telah diproses yang ada bau kopi tu. Baja tue memang ramai akui meamng hebat untuk pelbagai jenis tanaamn sama ada sayur, buah-buahan mahupun pokok ornamental.

8. Baja bayam

Ni memang pelik. LAMAN Impiana tak peranah pulak dengar orang gunakan bayam yang segar-segar tue tepek kat pangkal pokok buat baja. Tapi ini yang dikongsikan oleh Nun Wauro dalam group Kelab Pencinta Bunga dan pokok Hiasan

9. Baja buah

Seperti yang dinyatakan oleh Musfarizal risal, Toke nurseri tue suruh dia letak baja buah untuk dapat bunga yang lebat. Tapi logik juga apa yang dikatakan tu. Boleh try.

10. Baja merah.

Baja merah setahu LAMAN Impiana adalah untuk bunga. Tapi Izam kata dia guan 2 jenis baja biji merah. Mungkin 2 jenis baja bunga. cuma kaedah meletakkan baja tue yang nampak berbeza dari kebiasaan. Izam tak tabur tapi di letak setempat sahaja.

Ramai yang cuba menanam semula sayuran dari keratan yang dibeli dari pasar. Tapi tak menjadi, IMPIANA kongsikan teknik betul tanam pokok sup, pokok tahan lama kalau ikut cara ini. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak. Mudah sebenarnya untuk tanam pokok daun sup.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Pokok cili, daun ketumbar, pandan, daun sup, daun bawang, serai dan sebaginya ini sangat pentik ada di laman kita. Tanaman seperti ini amat digalakkan untuk menjimatkan kos perbelanjaan barang dapur tanpa kita sedari. Jom sama-sama kita bercucuk tanam untuk dijadikan sumber bahan masakan dan makanan kita sekeluarga.

Pokok tomato memang mudah untuk di tanam. Akan tetapi, untuk menghasilkan buah yang banyak, cantik dan berkualiti memang agak sukar. Sebab itu, kebanyakkan peladang tomato menggunakan rumah hijau untuk mengusahakan tanaman tersebut. Ia lebih dikawal dan diselanggara. Antara punca utama buah tomato tak menjadi dan tak cantik seperti berikut:

1. Hujung buah hitam dan rata
Keadaan yang kelihatan seaakan masalah penyakit ini sebenarnya berpunca daripada masalah kekurangan kalsium. Hampir separuh buah menjadi rata dan hitam. Selain itu juga, ia petanda bahawa pokok tomato anda tidak menerima siraman secukupnya atau akar yang rosak. Namun, masalah ini kebiasaanya hanya berlaku kepada beberapa biji buah dalam sepohon pokok.

Penyelesaian terbaik adalah bekalkan keperluan kalsium yang mencukupi. Kulit telur adalah sumber terbaik untuk membekalkan kalsium pada pokok tomato. Selain itu, pastikan medium tanaman selalu dalam keadaan lembap

2. Bunga sedikit atau banyak yang gugur
Sekiranya pokok tomato anda hanya menghasilkan bunga yang sangat sedikit atau kebanyakkan bunga gugur sebelum sempat menjadi putik buah, ia disebabkan oleh:
-Kebiasaanya berlaku dimusim kemarau
-Menerima cahaya matahari yang sedikit
-Nitrogen berlebihan

Kebiasaanya masalah bunga yang tdak menjadi disebabkan oleh iklim tempatan. Penyelesaiannya adalah elak 3 perkara di atas. Seperti lakukan kitaran tanaman dan elak tanam pokok tomato ketika musim panas

3. Buah merekah
Buah belum masak ranum atau hampir, terbelah secara tiba-tiba. Hal ini mengundang ancaman keapda serangga perosak dan burung.

Keadaan ini berpunca daripada iklim panas dan kadar kelembapan yang diterima secara mendadak atau mengejut. Sebab itu, kadar kelembapan yang berpanjangan sangat dititik beratkan bagi penghasilan tomata yang berkualiti

Jangan Buang, Ini 2 Manfaat Abu Arang BBQ Yang Boleh Anda Gunakan. Memang ramai yang guna medium campuran yang mempunyai abu yang juga dikenali sebagai tanah bakar. Tapi, tahukah anda apakah sebenarnya kegunaan dan manfaat abu arang pada tanaman? sebenarnya, banyak kegunaan abu ni. Sejak dulu, abu arang ni mempunyai pelbagai kegunaan. Bukan sahaja pada tanaman malah untuk kegunaan harian lain

Terdapat pelbagai nutrisi yang bermanfaat pada abu kayu. Antaranya ialah 20% kandungan kalsium, potasium, magnesium, fosforus dan belerang. Selain itu juga, ia terkandung sedikit miniral zat besi, mangan, aluminium dan banyak lagi yang diperlukan untuk tumbesaran tanaman

Kesemua nutrisi ini amat diperlukan tanaman seawal usia tanaman untuk meyokong tumbesaran yang lebih optimum dan sihat.

Abu kayu juga mempunyai jumlah karbonat yang tinggi. Secara tidak langsung ia boleh memulihkan pH tanah berasid menjadi nuetral secara efektif. Namun, sebelum meletakan abu kayu untuk tujuan membetulkan pH tanah, pastikan anda periksa jenis tanah terlebih dahulu. Jika pH tanah sudah tinggi, tak perlu lah untuk meletakkan abu kayu lagi

Abu kayu tu nampak macam kotor je kan sebab ia berdebu dan bila tersentuh, habis comot. Namun, tahukah anda ia berupaya menjadi pencuci paling efektif. Abu kayu ni dari zaman tok nenek dah guna untuk mencuci baju dan sebagainya.

Untuk membersihkan permukaan yang keras seperti tembaga, kaca atau logam. caranya adalah dengan menggunakan kain yang telah dilembapkan dan celupkan ke dalam bekas berisi abu kayu kemudian gosok terus pada permukaan tembaga. Lantas lap semula permukaan yang digosok dengan kain basah dan bersih